Prantsusmaal näiteks on riiklikes koolides moslemitüdrukutel räti kandmine keelatud, kuna seda peetakse religioosseks märgiks ning kõik religioossed märgid on keelatud. Samuti räägitakse "rahva rahustuseks" palju sellest, et tegelikult rätik ei olegi islamis käsuks. Tegelikkuses ei vasta see aga tõele: räti kandmine ei ole küll sama taseme seadus, kui näiteks viis  korda päevas palvetamine, kuid seadus on see siiski. Tegemist ei ole aga nö "islami märgiga", nagu näiteks on rist kristlaste kaelas, vaid sündsuse väljendamisega: samamoodi kui Eestis ei ei läheks korralik naine välja rinnahoidja väel, ei lähe ka korralik mosleminaine välja ilma end kinni katmata.